Tarkastuksessa käydään läpi huonetilojen, rakenteiden ja tekniikan kunto. Sisätilojen kosteusmittaus ei sisälly tarkastukseen. Tarkastuksessa ei rikota talon rakenteita. Tarkastus kestää talon koosta riippuen noin 1,5–2 tuntia.
Tarkastuksessa saat arvion ja kirjallisen raportin omakotitalosi kunnosta. Tarkastus auttaa sinua ehkäisemään vahinkoja ja ennakoimaan tulevia korjaustarpeita. Käytössäsi on myös puhelinpalvelu, jossa Anticimexin asiantuntijat vastaavat talosi ylläpitoon liittyviin kysymyksiin. Sinulla on mahdollisuus jälleen uuteen maksuttomaan talotarkastukseen, kun edellisestä tarkastuksesta on kulunut neljä vuotta.